Делахь а, барта кхоллараллиний, литературиний юккъехь, хадалур йоцуш, чIогIа уьйр ю. Дукхахьолахь кхиа йолалуш литературин бух хуьлий дIахIутту халкъан барта кхолларалла. Туьйранаша, кицанаша, иллеша гIо до яздархошна къоман меттан исбаьхьалла, хазалла йовза. Нохчийн халкъан туьйранех, халкъан маттах пайдаэцна Б.Саидовс, М.Мусаевс, А.Исмаиловс шайн туьйранаш яздеш. Бакъболчу яздархоша даима а лоруш а, сий деш а хилла шен халкъо кхоьллинчу исбаьхьчу произведенийн: туьйранийн, дийцарийн, кицанийн.